Resep: Mieliebroodjafels met Wilde Weste-vulsel | Maroela Media
Resep: Mieliebroodjafels met Wilde Weste-vulsel
2 Junie 2015
Mieliebroodjafels met Wilde Weste-vulsel. Foto: Kokkedoor 2 versamelresepte/Human & Rousseau.
Lewer 20 porsies.
Bestanddele vir die Wilde Weste-vulsel:
2 rooi uie, gekap
1 pakkie (250 g) repiespek
20 ml olyfolie
2 blikke (410 g elk) geskilde tamaties
1 blik (400 g) rooi nierbone
1 blik (400 g) botterbone
100 ml tamatiepasta
3 middelslag-rissies, gekneus
1 klein rissie, gekap
125 ml fyngekapte pietersielie
125 ml worcestersous
Braai die uie, knoffel en spek in die olyfolie totdat die spek effens bruin gebraai is.
Voeg die maalvleis by en braai tot krummelrig.
Voeg die tamaties, bone, tamatiepasta, kaneel en rissies by, roer goed en prut 10 minute oor ‘n lae hitte.
Roer die pietersielie en worcestersous by en prut nog 30 minute lank.
roer die bruinsuiker by en geur met sout en peper na smaak.
Bestanddele vir die brood:
8 x 250 ml (1 kg) bruismeel
2 blikke (410 g elk) heel pitmielies
30 ml droë oregano
300 g cheddarkaas, gerasper
30 ml growwe sout
15 ml gemaalde swartpeper
1 liter karringmelk
Voorverhit die oond tot 180 °C. Spuit 2 broodpanne met kleefwerende kossproei.
Meng al die bestanddele goed saam in ‘n groot mengbak.
Verdeel die deeg tussen die twee voorbereide panne en bak 1 uur lank. Toets die brood met ‘n toetspen. Indien nie gaar nie, bak nog 15 minute.
Keer uit op ‘n afkoelrakkie. Sny in 1 cm dik snye.
Bou die jafels:
Spuit die jafelpan goed met kleefwerende kossproei.
Skep 2 eetlepels Wilde Weste-vulsel tussen twee snye brood, vou toe in die pan en rooster oor ‘n oop vlam tot goudbruin.
Uit: Kokkedoor 2 versamelresepte deur Errieda du Toit
Uitgewer: Human & Rousseau
Deel van: Gebak, Vleis en seekos
Resep: Micheal se soutigheid
Die resepte is wow lekker dankie.
Julle webblad is baie gebruikersonvriendelik. Kan glad nie die resepte kopieer of druk nie. Moet ek nou voor die stoof met my rekenaar langs my staan om die resep te maak of met die hand van die rekenaar afskryf? Dit is die enigste reseptewebblad wat hierdie styl het. Is daar ‘n bepaalde rede daarvoor? Andre Grevelink
Ontvang die weeklikse Koolstoof-nuusbrief in jou e-posbus, gratis!